2011.gada 9. augustā Rīkojums Nr. 369

Rīgā (prot. Nr. 47 15.§)

**Par Valsts civilās aizsardzības plānu**

1. Apstiprināt Valsts civilās aizsardzības plānu.

2. Noteikt, ka par Valsts civilās aizsardzības plāna izpildi atbilstoši kompetencei ir atbildīgas plānā noteiktās institūcijas.

3. Noteikt, ka par Valsts civilās aizsardzības plāna precizēšanu un kontroli atbildīgā institūcija ir Iekšlietu ministrija.

4. Iekšlietu ministrijai pēc Civilās aizsardzības likuma 8.panta pirmās daļas 1.punktā minētās informācijas saņemšanas izvērtēt to, un, ja nepieciešams, iekšlietu ministram līdz 2012.gada 15.maijam iesniegt noteiktā kārtībā Ministru kabinetā tiesību akta projektu Valsts civilās aizsardzības plāna precizēšanai.

5. Atzīt par spēku zaudējušu Ministru kabineta 2010.gada 29.septembra rīkojumu Nr.582 "Par Valsts civilās aizsardzības plānu" (Latvijas Vēstnesis, 2010, 156.nr.).

Ministru prezidents V.Dombrovskis

Iekšlietu ministra

pienākumu izpildītājs,

tieslietu ministrs A.Štokenbergs